open-index/open-wikipedia-markdown huggingface dataset:
Salumäe

**Salumäe** je estónska dedina nachádzajúca sa v kraji Harjumaa, v rámci ktorého patrí do obce Anija.

V dedine žilo 1. januára 2009 65 ľudí, z toho 40 mužov a 25 žien.

## Poloha
Salumäe leží asi 7 km od mesta Kehra a 24,5 km od hlavného mesta Tallinn. V blízkosti sa nachádzajú dediny Kihmla (2 km), Parila (3 km) a malé mestečko Raasiku.

## Referencie

Kategória:Harjumaa
Kategória:Sídla v Estónsku
Philip Warren Anderson

**Philip Warren Anderson** (* 13. december 1923, Indianapolis, Indiana, USA† 29. marec 2020, Princeton, New Jersey) bol americký fyzik, ktorý svojou prácou výrazne prispel teóriám lokalizácie, antiferomagnetizmu a vysokoteplotnej supravodivosti. 

V roku 1977 dostal Nobelovu cenu za fyziku za jeho výskum elektrónovej štruktúry magnetických a neusporiadaných systémov, čo umožnilo vývoj elektronických prepínačov a počítačových pamätí. Spolu s ním dostali Nobelovu cenu aj Nevill Francis Mott a John Hasbrouck Van Vleck.

V roku 2006 ho José Soler pomocou štatistickej analýzy vedeckých článkov vyhlásil za „najkreatívnejšieho“ fyzika sveta.

## Referencie


## Iné projekty

## Externé odkazy
* Philip Warren Anderson na Nobel-winners.com
* Video Philipa Andersona na International Conference on Complex Systems 
* Andersonsonova stránka v Princetone

Kategória:Fyzici USA
Kategória:Absolventi Harvard University
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia Ruskej akadémie vied
Kategória:Osobnosti z Indianapolisu
Nevill Francis Mott

**Nevill Francis Mott** (* 30. september 1905, Leeds, Spojené kráľovstvo – † 8. august 1996) bol anglický fyzik. 

V roku 1977 dostal Nobelovu cenu za fyziku, za jeho výskum elektrónovej štruktúry magnetických a neusporiadaných systémov. Spolu s ním dostali Nobelovu cenu aj Philip Warren Anderson a John Hasbrouck Van Vleck, ktorí viedli nezávislý výskum.

## Iné projekty

## Externé odkazy
* Nobelova cena 
* Nekrológ 

Kategória:Anglickí fyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Členovia Kráľovskej spoločnosti
Salumetsa

**Salumetsa** je estónska dedina nachádzajúca sa v kraji Harjumaa, v rámci ktorého patrí do obce Anija.

Dedina mala 1. januára 29 obyvateľov, 14 mužov a 15 žien.

## Poloha
Salumetsa leží 1 km od mesta Kehra a 30 km od hlavného mesta Tallinn. V blízkosti sa nachádzajú aj dediny Paasiku (2 km), Parila (3,5 km).

## Referencie

Kategória:Harjumaa
Kategória:Sídla v Estónsku
Rooküla

**Rooküla** je estónska dedina nachádzajúca sa v kraji Harjumaa, v rámci ktorého patrí do obce Anija.

V dedine žilo 1. januára 2009 99 občanov, z toho 50 mužov a 49 žien.

## Poloha
Rooküla leží asi 8,5 km od mesta Kehra a 34 km od hlavného mesta Tallinn. V blízkosti sú aj dediny Lükati (2 km), Pikva (2,5 km).

Kategória:Harjumaa
Kategória:Sídla v Estónsku
Raudoja

**Raudoja** je estónska dedina nachádzajúca sa v kraji Harjumaa, v rámci ktorého patrí do obce Anija.

24. júna 2000 tu bol odhalený pamätník predkom, farmárom z dediny Raudoja, ktorí v roku 1941 bojovali za Estónsku republiku.

1. januára 2009 v dedine žilo 41 obyvateľov, z toho 26 mužov a 15 žien.

Kategória:Harjumaa
Kategória:Sídla v Estónsku
Rasivere (Anija)

**Rasivere** je estónska dedina nachádzajúca sa v kraji Harjumaa, v rámci ktorého patrí do obce Anija.

1. januára 2009 žilo v dedine 56 obyvateľov, z toho 29 mužov a 27 žien.

## Poloha
Rasivere leží asi 14 km od mesta Kehra a 40 km od hlavného mesta Tallinn. V blízkosti sa nachádzajú dediny Uuearu (3 km), Alavere (4 km) a Voose (4 km).

## Referencie

Kategória:Harjumaa
Kategória:Sídla v Estónsku
Rasivere

**Rasivere** môže byť:

* dedina v Estónsku v kraji Harjumaa v obci Anija, pozri Rasivere (Anija)
* dedina v Estónsku v kraji Lääne-Virumaa v obci Vinni, pozri Rasivere (Vinni)
Verdun

**Verdun** môže byť:
* mesto vo Francúzsku, pozri Verdun (Meuse)
* obvod vo Francúzsku, pozri Verdun (obvod)
* mesto v Austrálii, pozri Verdun (Južná Austrália)
* časť mesta Montreal v Kanade, pozri Verdun (Montreal)
Szabolcs

**Szabolcs** môže byť:
*Sabolč
*maďarské meno, pozri Szabolcs (prvé meno)
*obec v Maďarsku, pozri Szabolcs (obec)
Sabolč

**Sabolč** (maď. Szabolcs) môže byť:
*meno staromaďarského náčelníka, údajného uhorského vládcu v prvej polovici 9. stor., pozri Sabolč (veľkoknieža)
*Sabolčská župa

## Pozri aj
*Szabolcs
Pikva

**Pikva** je estónska dedina nachádzajúca sa v kraji Harjumaa, v rámci ktorého patrí do obce Anija.

V dedine sa nachádza zámok z osemnásteho storočia.

1. januára 2009 žilo v dedine 124 obyvateľov, z toho 68 mužov a 56 žien.

## Poloha
Pikva leží asi 7 km od mesta Kehra a 35 km od hlavného mesta Tallinn. V blízkosti sa nachádzajú dediny Arava (2 km), Rooküla (3 km), Kaunissaare (3 km), Uuearu (3 km).

## Referencie

## Externé odkazy
Zámok Pickwa 

Kategória:Harjumaa
Kategória:Sídla v Estónsku
Neil Zaza

**Neil Zaza** je americký melodický inštrumentálny gitarista známy technickou presnosťou hrania a adaptáciou klasických diel Johanna Sebastiana Bacha a Wolfganga Amadea Mozarta vo vlastnom neo-klasickom melodickom prevedení. 

## Diskografia
* *[[Just Get It]]* (1989) / ZAZA
* *[[Party With The Big Boys]]* (1991) / ZAZA
* *[[Two Hands One Heart]]* (1992) 
* *[[Thrills & Chills]]* (1993) 
* *[[Sing (album)|Sing]]* (1996) 
* *[[Ten Zen Men Project]]* (1996) 
* *[[Snap, Crackle & Pop...Live!]]* - (1997) 
* *[[Staring at the Sun (Neil Zaza album)|Staring at the Sun]]* (1999) 
* *[[One Silent Night Volume 1]]* (2002) 
* *[[One Silent Night Volume 2]]*  (2002)
* *[[Melodica]]* (2004)
* *[[When Gravity Fails]]* (2006)

## Externé odkazy
* oficiálna stránka
* 

Kategória:Rockoví gitaristi USA
Kategória:Heavymetaloví gitaristi USA
Kategória:Hudobní producenti USA
Kategória:Skladatelia modernej hudby USA
Valenciennes

**Valenciennes** je mesto na severe Francúzska v departemente Nord a regióne Hauts-de-France. Má cca 41 000 obyvateľov.

Mesto ležiace na rieke Šelda pravdepodobne založili Merovejovci, ale je možné, že má rímske korene (*Valentiana*).

V jeho blízkosti leží národný park *Parc naturel régional Scarpe-Escaut*.

## Geografia
Susedné obce: Bruay-sur-l'Escaut, Saint-Saulve, Marly, Aulnoy-lez-Valenciennes, Trith-Saint-Léger, La Sentinelle, Petite-Forêt a Anzin.

## Dejiny
Valenciennes bolo prvý raz spomenuté v roku 693 v listine franského kráľa Chlodovika II. V roku 923 prešlo na Lotrinsko a spolu s ním bolo neskôr súčasťou Rímskonemeckej ríše a sídlom markgrófov. V roku 1070 ho získalo grófstvo Hainaut a stalo sa rezidenciou grófov z Hainaut. Postavenie rezidencie mesto stratilo v roku 1295 v prospech Mons. V roku 1433 pripadlo Valenciennes spolu s grófstvom Hainaut Burgundskému Nizozemsku, neskôr Habsburgovcom a nakoniec Španielsku.

V roku 1560 sa mesto stalo centrom kalvinizmu a odporu proti španielskemu panstvu. 17. marca 1677 mesto kapitulovalo po obliehaní vojskami francúzskeho vojvodcu François-Henri de Montmorency-Luxembourg. Po holandskej vojne pripadlo Valenciennes v roku 1678 definitívne Francúzsku a bolo opevnené Vaubanom. Od roku 1824 je sídlom podprefektúry.

## Súčasnosť
V súčasnosti je Valenciennes univerzitným mestom a hospodárskym centrom severného Francúzska. 

Mimoriadny význam pre región má kovospracujúci a automobilový priemysel. Spoločný podnik FIAT a PSA tu vyrába Eurovan (Citroën C8, Peugeot 807, Fiat Ulysee a Lancia Phedra). Okrem toho tu PSA vyrába prevodovky a Toyota neďaleko model *Yaris*.

Od roku 2005 v meste sídli kancelária European Railway Agency – Európska železničná agentúra (ERA). 

## Osobnosti
* Henrich VII. (* okolo 1275 – † 1313), luxemburský gróf a rímskonemecký cisár
* Filipa z Hainault (* 1311 – † 1369), anglická kráľovná ako manželka anglického kráľa Eduarda III.
* Jean Froissart (* okolo 1337 – † okolo 1405), básnik a kronikár
* Philippe III. de Croÿ (* 1526 – † 1595), vodca rímskokatolíckej šľachty v Španielskom Nizozemsku
* Antoine Watteau (* 1684 – † 1721), maliar
* Jean-Baptiste Pater (* 1685 – † 1736), maliar
* Mučeníčky z Valenciennes († 1794), blahoslavené mníšky popravené počas Veľkej francúzskej revolúcie
* Alexandre Abel de Pujol (* 1785 – † 1861), maliar
* Jean-Baptiste Carpeaux (* 1827 – † 1875), sochár
* Jean Lefebvre (* 1919 – † 2004), herec
* Pierre Richard (* 1934), herec a komik
* Michel Duchaussoy (* 1938 - † 2012), herec 

## Partnerské mestá
*  Agrigento, Taliansko
*  Budapešť, Maďarsko
*  Düren, Nemecko
*  Gliwice, Poľsko
*  I-čchang, Čína
*  Medway, Spojené kráľovstvo
*  Moskva, Rusko
*  Nacka, Švédsko
*  Salgótarján, Maďarsko

## Iné projekty

## Externé odkazy
* oficiálna stránka

## Zdroj

 


Kategória:Mestá v regióne Hauts-de-France
Kategória:Obce v departemente Nord
Kategória:Sídla na Šelde
Vannes

**Vannes** je mesto s 55 000 obyvateľmi na severozápade Francúzska v departemente Morbihan a regióne Bretónsko. Od roku 1790 je hlavným mestom departementu a od roku 1982 aj troch samostatných kantónov Vannes Centre, Vannes Quest a Vannes Est. 

## Dejiny
Vannes vzniklo zo galo-rímskeho mesta *Darioritum*. V roku 1532 tu stretnutím francúzskeho kráľa Františka I. s bretónskymi stavmi skončila nezávislosť bretónskeho vojvodstva. Od roku 1675 v meste sídlil bretónsky parlament. Okrem toho vo Vannes od 5. storočia sídli biskup. Zomrel tu svätý Vincent Ferrerský.

## Osobnosti mesta
* František I. (* 1414 – † 1450), bretónsky vojvoda 
* Louis-François Duplessis de Mornay (* 1663 – † 1741), kapucín a tretí biskup v Quebec v Novom Francúzsku
* Joseph Abeille (* 1673 – † 1756), architekt
* Paul César Helleu (* 1859 – † 1927), maliar a ilustrátor
* Alain Resnais (* 1922), filmový režisér
* Yves Coppens (* 1934), paleontológ a paleoantropológ
* Serge Latouche (* 1940), ekonóm a filozof
* Claude-Michel Schönberg (* 1944), skladateľ 
* Mathieu Berson (* 1980), futbalista
* Benoît Vaugrenard (* 1982), cyklista

## Partnerské mestá
* 20px Cuxhaven (Nemecko), 1963
* 20px Fareham (Spojené kráľovstvo), 1967
* 20px Mons (Belgicko), 1952

## Iné projekty

Externé odkazy
Oficiálna stránka

## Zdroj

Kategória:Mestá v Bretónsku
Kategória:Obce v departemente Morbihan
Heike Kamerlingh Onnes

**Heike Kamerlingh Onnes** (* 21. september 1853, Groningen, Holandsko - † 21. február 1926, Leiden) bol holandský fyzik, objaviteľ supravodivosti.

Jeho kariéra je spätá s výskumom extrémne nízkych teplôt. Po tom, ako v roku 1882 nastúpil na Leidenskú univerzitu, reorganizoval tamojšie fyzikálne laboratórium tak, aby vyhovovalo výskumu založenému prevažne na teóriách Johannesa Diderika van der Waalsa a Hendrika Antoona Lorentza. Usiloval sa vytvoriť kryogenické laboratórium, kde by bolo možné overiť van der Waalsov zákon korešpondujúcich stavov vo veľkom rozmedzí teplôt. Jeho úsilie o dosiahnutie čo najnižšej teploty vyvrcholilo v roku 1908 skvapalnením hélia.

Za svoj výskum v oblasti nízkych teplôt dostal v roku 1913 Nobelovu cenu za fyziku.

## Iné projekty

Kategória:Holandskí fyzici
Kategória:Nositelia Nobelovej ceny za fyziku
Kategória:Holandskí nositelia Nobelovej ceny
Kategória:Členovia Kráľovskej spoločnosti
Kategória:Členovia American Philosophical Society
Kategória:Osobnosti z Leidenu
Martin Ryle

**Martin Ryle** (* 27. september 1918, Brighton, Spojené kráľovstvo – † 14. október 1984, Cambridge) bol anglický rádioastronóm, ktorý vyvinul revolučné rádioteleskopické systémy. 

V roku 1974 dostal spolu s Antonym Hewishom Nobelovu cenu za fyziku za ich astronomický výskum.

Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Anglickí astronómovia
Kategória:Anglickí fyzici
Kategória:Osobnosti z Brightonu
Škoda 8Tr

**Škoda 8Tr** je typ česko-slovenského trolejbusu. Bol vyrábaný od polovice 50. do začiatku 60. rokov 20. storočia spoločnosťou Škoda v Plzni a neskôr v Ostrove nad Ohří (od roku 1960). 

## Konštrukcia
Trolejbus 8Tr bol konštrukčne odvodený z predchádzajúceho typu 7Tr. Mechanicky bol prakticky totožný so svojím predchodcom, rozdiely boli najmä v elektrickej časti vozidla. Išlo teda o dvojnápravový trolejbus so samonosnou karosériou. Celokovová skriňa bola zvonku oplechovaná, v interiéri bola obložená preglejkou. Cestujúcim slúžili dvoje (len u niektorých vozov určených na export) alebo troje štvorkrídlové skladacie dvere na pravom boku karosérie. Na rozdiel od typu 7Tr mali trolejbusy 8Tr v interiéri už len priečne umiestnené sedačky.

Vozy 8Tr poháňal jeden trakčný motor (prvé dve výrobné série dostali rovnaký motor ako mal typ 7Tr, od 3. série bol do trolejbusov montovaný motor inovovaný). Rozdielnosť od vozňov 7Tr spočívala predovšetkým v dočasnom upustení od polosamočinného elektrického riadenia trakčných obvodov pri rozjazde a elektrickom brzdení.

## Prototyp
Prototyp trolejbusu 8Tr bol vyrobený v roku 1955. Po svojom dokončení bol najprv vystavovaný v Káhire (z tohto dôvodu mal zvlášť zosilnenú tepelnú izoláciu). Následne sa v rokoch 1956 a 1957 zúčastnil porovnávacích testov dvojnápravových a trojnápravových trolejbusov v Prahe. V roku 1957 bol odovzdaný do Mariánskych Lázní, kde bol zaradený do pravidelnej prevádzky (dostal evidenčné číslo 7). Tu jazdil do roku 1975, kedy bol daný do prevádzky v Plzni. Tu pod evidenčným číslom 99/II jazdil do roku 1978. Potom bol vyradený a odpredaný do Bore pri Tachove. V druhej polovici 80. rokov bol presunutý do obce Racov, zošrotovaný bol v roku 2000.

## Prevádzka
V rokoch 1955 až 1961 bolo vyrobených v dvanástich výrobných sériách celkom 742 vozov. 

Výpočet miest, kam boli dodané trolejbusy 8Tr, nie je úplný. Chýba tu niektoré rumunské prevádzky.

Ide o prehľad dodaných nových vozov (priamo z výroby). Trolejbusy si rôzne dopravné podniky predávali, takže počet miest, kde je (alebo bol) v prevádzke typ 8Tr, je vyšší.

## Historické vozy

## Referencie

* 

## Iné projekty

Kategória:Trolejbusy Škoda
Antony Hewish

**Antony Hewish** (* 11. máj 1924, Fowey, Spojené kráľovstvo† 13. september 2021) bol britský rádioastronóm.

V roku 1974 dostal spolu s Martinom Ryle Nobelovu cenu za fyziku za vyvinutie metódy clonovej syntézy, ktorá viedla k objavu pulzarov.

## Referencie

## Iné projekty

## Externé odkazy
* Interview na Web of Stories
* Interview Alana Macfarlana (2008)

Kategória:Anglickí astronómovia
Kategória:Anglickí fyzici
Kategória:Astrofyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Členovia Kráľovskej spoločnosti
Kategória:Absolventi University of Cambridge
Antonio Sant’Elia

**Antonio Sant’Elia** (* 30. apríl 1888, Como, Taliansko – † 10. október 1916, Monfalcone) bol vplyvný taliansky architekt známy pre svoje veľké futuristické projekty.

Narodil sa v Lombardsku v meste Como. Vyštudoval stavebnú školu (v Miláne a Bologni) a v roku 1912 si v Miláne otvoril dizajnérsku kanceláriu. Ovplyvnili ho architekti Otto Wagner, Adolf Loos a výškové budovy americkej architektúry. V roku 1914 publikoval sériu návrhov *La Citta Nuova* (Nové mesto). Mestá v budúcnosti videl ako obrovské prepojené mechanizované súmestia. Navrhol terasové mrakodrapy s letiskami na strechách.

Ako nacionalista a iredentista vstúpil v roku 1915 do talianskej armády a bojoval v 1. svetovej vojne. Bol zabitý v bitke o Soču, blízko mesta Monfalcone. Väčšina jeho návrhov sa nikdy nezrealizovala, ale jeho práca sa stala inšpiráciou pre veľké množstvo budúcich architektov, dizajnérov a umelcov.

## La Citta Nuova

Image:Casa Sant'Elia.jpg|Návrh futuristického mesta
Image:Santelia02.jpg|Mrakodrap v pohľade
Image:Stazione Sant'Elia.jpg|*La Citta Nuova*, 1914


## Iné projekty

Kategória:Talianski architekti
Kategória:Futuristickí architekti
Piranský záliv

thumb|Rozdelenie Piranského zálivu (anglicky)

**Piranský záliv** (slov. *Piranski zaliv*, chorv. *Piranski zaljev* alebo *Savudrijska vala*, tal. *Baia di Pirano*) je záliv na severe Jadranského mora a súčasť Terstského zálivu. Pomenovaný je podľa slovinského mesta Piran a jeho brehy zdieľajú Slovinsko a Chorvátsko. Rozdelený je líniou prepájajúcou Cape Savudrija (Savudrijski rt) na juhu a Cape Madona (Rt Madona) na severe a zaberá asi 19 km². 

Záliv je predmetom sporov medzi Slovinskom a Chorvátskom.

Kategória:Zálivy Atlantického oceánu
Kategória:Geografia Slovinska 
Kategória:Geografia Chorvátska
Kategória:Jadranské more
Piran

thumb|Piran
náhľad|Poloha mesta

**Piran** je starobylé mestečko na výbežku slovinského pobrežia. Má rozlohu  a žije tu 16 758 obyvateľov.

Jeho dominantou je kostol a pre stiesnené prímorské mestečká netypicky veľké kruhové námestie. Na jeho mieste pôvodne stálo nádražie miestnej trate do Koperu, pre ktoré sa našlo miesto vďaka zasypaniu pôvodného slaniska. Po zrušení železnice bol priestor využitý ako námestie, ktorému dnes dominuje socha miestneho rodáka, slávneho talianskeho huslistu Giuseppe Tartiniho.

Pre zvyšok mestečka sú typické úzke uličky. Od čias talianskej nadvlády tu sídli talianska menšina a názvy ulíc sú tu dvojjazyčné. Na vyvýšenine nad Piranom sa nachádza katedrála Sv. Juraja.

## Partnerské mestá
*  Acqualagna, Taliansko, 2003
*  Aquileia, Taliansko, 1977
*  Bjugn, Nórsko, 1985
*  Castel Goffredo, Taliansko, 1993
*  Indianapolis, Indiana, USA, 2001
*  Taliansko, Turecko, 2013
*  Mangalia, Rumunsko, 2012
*  Ohrid, Severné Macedónsko, 1981
*  Porano, Taliansko, 2012
*  Sittersdorf, Rakúsko, 2017
*  Tivat, Čierna Hora, 2018
*  Valletta, Malta, 2002
*  Vis, Chorvátsko, 1973

## Pozri aj
* Piranský záliv

## Referencie


## Iné projekty

## Externé odkazy

Kategória:Mestá v Slovinsku
Kategória:Prístavné mestá Jadranského mora
Antagonista (umenie)

**Antagonista** () je v literatúre, filmovom umení a počítačových hrách postava (príp. skupina postáv alebo inštitúcia), ktorá reprezentuje opozíciu proti ktorej protagonista (hlavná kladná postava) koná. Napr. v Shakespeareovej tragédii *[[Othello]]* je Jago antagonistom voči Othellovi.

Klasický literárny príbeh sa skladá z dvoch hlavných postáv – protagonistu (hrdinu) a antagonistu. Vo všeobecnosti však antagonista nemusí byť morálne negatívnou postavou, ale je charakteristický tým, že koná proti protagonistovi (napr. policajti a detektívi v románoch o galantnom zlodejovi Arsènovi Lupinovi).

## Referencie

## Pozri aj
* protagonista
* deuteragonista
* tritagonista

Kategória:Fiktívne postavy
DANUBE WINGS

[náhľad|[ATR 72|ATR 72-202 (OM-VRA) spoločnosti DANUBE WINGS na letisku v Innsbrucku, 5. september 2013]]
[náhľad|ATR 72-202 (OM-VRB) pristáva na [Letisko M. R. Štefánika|bratislavskom letisku, 27. máj 2009]]
[náhľad|ATR 72-202 (OM-VRC) na letisku [Letisko Václava Havla Praha|Praha-Ruzyně, 3. január 2010]]

**DANUBE WINGS, s. r. o.** bola slovenská letecká spoločnosť, prevádzkovaná spoločnosťou VIP WINGS, a. s., poskytujúca pravidelné a charterové linky (vnútroštátne aj medzinárodné). Spoločnosť sídlila v Bratislave. Flotilu spoločnosti tvorili štyri turbovrtuľové dopravné lietadlá ATR 72-202. Spoločnosť Danube Wings bola oficiálnym prepravcom Slovenskej hokejovej reprezentácie.

Dňa 20.11.2013 spoločnosť pozastavila všetky svoje lety vrátane pravidelných liniek a ukončila činnosť. Dňa 16.7.2014 bol vydaný konkurz na návrh spoločnosti.

Spoločnosť ukončila svoju činnosť pričom nevyplatila viacerým svojím zamestnancom mzdy, na čo reagovali zamestnanci žalobami na súd. Okresný súd Bratislava II vydal platobné príkazy vo viacerých prípadoch  . V čase krachu spoločnosti a nevyplatenia miezd zamestnancom bol generálnym riaditeľom Ján Roztáš, členmi predstavenstva boli Juraj Poór (podpredseda predstavenstva), Rudolf Trella (predseda predstavenstva), Ján Rostáš (člen predstavenstva) a členmi dozornej rady Pavol Adamec, Marek Hanúsek a Gabriela Zápražná.

## Destinácie
### Pravidelné linky
Danube Wings lietali do týchto destinácií:

;z Bratislavy
* Bratislava – Košice
;z Košíc
* Košice – Bratislava
;z Ostravy
* Ostrava - Viedeň
;z Viedne 
* Viedeň - Ostrava
;z Dole
* Dole – Nice 
* Dole – Barcelona-Girona 
* Dole – Bastia 
* Dole – Cambridge 
;z Nice
* Nice – Dole 
* Nice – Angers 
;z Bastie
* Bastia – Dole 
* Bastia – Troyes 
;z Barcelony-Girony
* Barcelona-Girona – Dole 
;z Cambridge
* Cambridge – Dole 
;z Angers
* Angers – Nice 
;z Troyes
* Troyes – Bastia

### Charterové lety (leto 2011)
;z Bratislavy
* Bratislava – Salerno
 
## Flotila
Flotilu Danube Wings tvorili nasledujúce lietadlá:

Spoločnosť mala v minulosti tiež prenajaté jedno lietadlo typu Boeing 737-400 od Českých aerolinií, pričom išlo o takzvaný ACMI (Aircraft, Crew, Maintenance, Insurance – lietadlo, posádka, údržba, poistenie) prenájom. Lietadlo s reg. OM-VRC lietalo pre švédsku spoločnosť NextJet, kde bolo na prenájme na štyri mesiace.

## Referencie

## Iné projekty

## Externé odkazy
* Oficiálna stránka 

Kategória:Zaniknuté letecké spoločnosti
Kategória:Letecké spoločnosti Slovenska
Kategória:Podniky založené v 2008
Jefferson National Expansion Memorial

náhľad|Brána na východ
náhľad|Interiér rozhľadne
**Jefferson National Expansion Memorial** je pamätník v St. Louis na brehu rieky Mississippi. Pamätník pripomína kúpu štátu Louisiana a kolonizáciu divokého západu.

Súčasťou pamätníka je park, múzeum a oblúk *Brána na východ*. Pamätník sa rozkladá na ploche 78,04 ha. Samotný park bol založený 21. decembra 1935.

## Gateway Arch

*Gateway Arch* alebo *Brána na východ* je typickým znakom mesta St. Louis. Tento monumentálny oblúk je dielom fínsko-amerického architekta Eero Saarinena. Saarinen vytvoril dizajn stavby spolu so stavebným inžinierom Hannskarlom Bandelom v roku 1947. Výstavba sa začala v 12. februára 1963 a skončila 28. októbra 1965. Otvorený bol 24. júla 1967.

Je  vysoký so  dlhou základňou. Svojou výškou je najvyšším pamätníkom v USA.
Profil nosnej konštrukcie má tvar rovnostranného trojuholníka, ktorý sa zužuje zo 16 metrov smerom z každej základne až k 5,2 metrom na vrchole. Povrch je z nerezovej ocele a obaľuje sendvičovú konštrukciu. Konštrukcia oblúka od terénu do výšky 91 metrov je zložená z dvoch stien z uhlíkovej ocele so železobetónovou stenou v strede. Od výšky 91 metrov až po vrchol 190 je konštrukcia zložená z priehradovej konštrukcie. V interiéri sa nachádza špeciálny transportný systém, ktorý bol navrhnutý kvôli zaobleniu stavby. Prepravuje návštevníkov na rozhľadňu na vrchole.

Eero Saarinen zomrel štyri roky pred dokončením.

## Referencie

## Iné projekty

Kategória:Pamätníky v USA
Kategória:Rozhľadne
Kategória:Architektúra z 1965
Kategória:Stavby v Missouri
Kategória:National Register of Historic Places
Melanž (geológia)

**Melanž** je chaoticky usporiadaný komplex tektonických útržkov (brekcia) starších hornín veľmi rôznorodého zloženia, pôvodu a veľkosti nachádzajúci sa v plastickejšom mladšom materiáli. V súčasnosti sa väčšinou spája s horninami, ktoré vznikali pri subdukcii, či už ako pozostatky oceánskej kôry, alebo ako akrečné komplexy. Horniny označené ako melanž musia byť zmapovateľné do mierky 1 : 25000.

Termín po prvýkrát použil pre opis hornín vo Walese E. Greenly v roku 1919. Slovo *mélange* (z francúzštiny) znamená zmes.

## Zloženie
Melanž sa skladá z klastov alebo blokov hornín variabilnej veľkosti, rôzneho pôvodu (môžu byť aj exotické) v jemnozrnnej základnej hmote bez zvrstvenia. Bloky a klasty sa obvykle vyznačujú väčšou pevnosťou ako základná hmota, ktorá ich obklopuje, sú v nej zároveň utopené a nedotýkajú sa. Melanže veľkých rozmerov vznikajúce na aktívnych okrajoch kontinentov sa väčšinou skladajú zo striedajúceho materiálu pochádzajúceho z oceánskej kôry a sedimentov kontinentálneho svahu v deformovanej ílovitej základnej hmote. V melanži sa môžu nachádzať i horniny zo zaniknutého ostrovného oblúka. Kvôli svojej pôvodnej pozícii, môžu horniny akrečných melanží poskytovať významné informácie o vývoji zaniknutých oceánskych oblastí a priľahlých kontinentov.

## Vznik
Pred všeobecným prijatím teórie platňovej tektoniky bolo vysvetlenie existencie melanží veľmi komplikované. Nápadná bola častá prítomnosť dobre zachovaných sedimentov v blízkosti modrých bridlíc - premenených hornín vystavených extrémnym tlakom. Existujú 3 všeobecne uznávané spôsoby vzniku melanží, ktoré sa v prírode pravdepodobne aj rôzne kombinujú. Najstaršia interpretácia navrhnutá už Greenlym vysvetľuje vznik v tektonicky nepokojnom prostredí viazanom na násunovú tektoniku. Predpokladá sa, že melanž je formou veľkorozmernej tektonickej brekcie vznikajúcej v zlomovej alebo akrečnom kline nad subdukčnou zónou. Obdukované horniny oceánskej kôry, najmä na povrchu zachované ofiolity sú často podsitelané chaotickými horninami melanží. Iní teórie vysvetľujú ich vznik gravitačným sklzom, podmorskými zosuvmi a úlomkotokmi a následnou sedimentáciou. Melanže, ktoré vznikli týmto spôsobom možno označiť ako olistostrómy - skĺznuté vrstvy. Vznik chaotických sedimentov môže spôsobiť aj (pre)tlak pórových fluíd a diapirizmus.

## Výskyt
Prvou opísanou melanžou bola Gwna vo Walese, ktorá sa nachádza v Anglesey a na polostrove Llyn. Tvoria ju bloky rôznorodých hornín nachádzajúce sa v jemnozrnnejšej prachovcovej a ílovcovej hmote. Melanže sú známe z celkovo asi 70 krajín. V súvislosti s platňovou tektonikou, bola po prvýkrát daná do súvislosti so subdukčnými zónami melanž v komplex Franciscan, pri pobreží Kalifornie v USA. Známe sú tiež z komplexu Bay of Islands z Newfoundlandu. Iné v lozovskej zóne v Krymských vrchoch.

Na Slovensku v Západných Karpatoch je subdukčná melanž známa z meliatskej jednotky v meliatiku. Tvoria ju mramory, rádiolarity ale i oceánske bazalty nachádzajúce sa v bridličnatej základnej hmote. Táto melanž vznikla v blízkosti subdukčnej zóny pri uzatváraní Meliatského oceánu.

## Referencie

Kategória:Geologické termíny
Kategória:Usadené horniny
Lepsius XXV

**Lepsius XXV** alebo **Dvojhrobka Lepsius XXV** alebo **Pyramída Lepsius XXV** je ruina dvojhrobky pri dedine Abú Sír v Egypte. Nachádza v blízkosti Pyramídy Chentkaus II.

Podľa nájdených stavebných grafít dvojhrobku dal postaviť princ Hanebu pre seba a pravdepodobne pre svoju manželku. Nie je známe, aké postavenie zaujímal v kráľovskej rodine. Isté je, že žil na sklonku 5. dynastie a jeho dvojhrobka sa stavala približne v rovnakom čase ako pyramída Lepsius XXIV. Tvoria ju dve mastaby, ktoré k sebe priliehajú stenou. Ich stav je v súčasnosti veľmi zlý kvôli ťažbe kameňa. Nadzemná časť je zničená a je odhalená subštruktúra. Ich stavu neprospel ani nekvalitný spôsob výstavby, pri ktorom sa urobilo nedostatočné založenie oboch objektov a použili si veľmi nepresne opracovaných vápencových kvádrov. Oba vstupy boli zo severu. Nadväzovali na ne zostupné chodby a následné priestory pohrebných komôr. V jednej z nich sa našli stopy po pohrebe, nádoby, kultové predmety a fragmenty múmie.

Lepsius si všimol ruiny a zaradil ich do svojho zoznamu pyramíd pod číslo 25. V roku 2002 bol začatý systematický výskum Českého egyptologického ústavu, ktorý viedol k upresňujúcim objavom. 

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 

Kategória:Pyramídy v Egypte
Toulon

**Toulon**, provensalsky „Touloun“ – mistrálska norma písania, alebo „Tolon“ – klasická norma písania, vyslov ([tuˈluⁿ]), tal. „Tolone“, je francúzske mesto v departemente Var, v regióne Provence-Alpes-Côte d’Azur.

Mesto Toulon leží medzi pobrežím mora a pohorím, je hlavným mestom departementu Var a jeho ekonomickým centrom. Mesto profituje z turistiky, obchodu a svojho prístavu, ktorý je zároveň najväčším francúzskym vojenským prístavom. Námorná báza Toulon, ktorá je nazývaná aj *arsenal*, disponuje  aj letiskom. Toto prepraví asi 500 tisíc cestujúcich za rok. Obchodný prístav Toulonu je prvým prístavom pre spojenie s Korzikou. V meste je aj univerzita (prírodné a humánne vedy, literatúra, právo). Nachádza sa tu opera, konzervatórium, viaceré múzeá, koncertné sály a divadlo.

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov.

## Osobnosti mesta
* Félix Édouard Guérin-Méneville (* 1799 – † 1874), entomológ-koleopterológ
* Lúcio Costa (* 1902 – † 1998), brazílsky architekt a urbanista
* Jacques Le Goff (* 1924), historik – medievalista
* Gilbert Bécaud (* 1927 – † 2001), spevák
* Mireille Darc (* 1938), herečka
* Cyril Saulnier (* 1975), bývalý tenista

## Partnerské mestá
*  Khémisset, Maroko
*  Kronštadt, Rusko
*  La Spezia, Taliansko
*  Mannheim, Nemecko
*  Norfolk, USA
*  Oran, Alžírsko

## Referencie


## Pozri aj
* Zoznam obcí departementu Var
* Zoznam miest vo Francúzsku

## Literatúra
* Maurice Arreckx, *Vivre sa ville*, Paris, La Table ronde, 1982 ; *Toulon, ma passion*, 1985
* Jean-Pierre Thiollet, *Le Chevallier à découvert*, Paris, Laurens, 1998

## Iné projekty

## Externé odkazy
* Oficiálna stránka 

## Zdroj


Kategória:Mestá v Provence-Alpes-Côte d’Azur
Kategória:Prístavné mestá vo Francúzsku
Kategória:Prístavné mestá Stredozemného mora
Kategória:Obce v departemente Var
Marie Rottrová

**Marie Rottrová** (* 13. november 1941, Ostrava-Hrušov) je česká speváčka, skladateľka, textárka, klaviristka a moderátorka.

## Najznámejšie piesne
* „Kůň bílý“ (1971)
* „Řeka lásky“ (1974)
* „Čím zvoní píseň má“ (1972)
* „Lásko“
* „To nic“ (1979)
* „Markéta“ (1973)
* „To mám tak ráda“ (1975)
* „S tím bláznem si nic nezačínej“ (1985) – duet s Pavlom Bobkom
* „Lásko voníš deštěm“ (1980)
* „Skořápky ořechů“ (1983)
* „Ty kdo jdeš kolem“ (1977)
* „Měli jsme se potkat dřív“ (1985)
* „Večerem zhýčkaná“ (1987)
* „Ten vůz už jel“ (1983)
* „Zřejme letos nikde nejsou kytky“ (1984)

## Diskografia

### Gramofonové, magnetofonové albumy
* 1970 *Flamingo* – Supraphon 
* 1971 *This Is Our Soul* – Supraphon – Artia
* 1972 *Marie Rottrová* – Supraphon
* 1975 *Plaměňáci a Marie Rottrová 75* – Supraphon
* 1977 *Pěšky po dálnici* – Supraphon
* 1977 *Rhytm And Romance* – Supraphon
* 1980 *Ty kdo jdeš kolem* – Supraphon
* 1981 *Muž č 1* – Supraphon
* 1982 *Marie Rottrová vypravuje pohádky [[František Nepil|Františka Nepila]]* – Supraphon 
* 1982 *Lásko, voníš deštěm* – Supraphon 
* 1983 *Já a Ty* – Supraphon 
* 1985 *12× Marie Rottrová* – Supraphon
* 1986 *Mezi námi* – Supraphon
* 1987 *Marie & spol.* – Supraphon
* 1988 *Soul Feeling* – Supraphon
* 1988 *Marie Rottrová a její hosté – Divadélko pod věží* – Supraphon – LP, MC
* 1989 *Důvěrnosti* – Supraphon

### CD albumy
* 1993 *Chvíli můj, chvíli svůj* – Monitor 
* 1995 *Jeřabiny* – B & M Music
* 1996 *Flamingo* – Bonton Music
* 1997 *To mám tak ráda*
* 1997 *Tisíc tváří lásky* – 
* 1997 *Vánoční čas* – B & M Music
* 1999 *Čas pro mou lásku* – Bonton Music
* 2001 *Neberte nám princeznú* – soundtrack k filmu – BMB
* 2001 *Ty kdo jdeš kolem* – Sony Music Bonton
* 2001 *Podívej* – BMG
* 2001 *Muž č.1/Plameňáci/Marie Rottrová ´75* – Bonton Music
* 2003 *Všechno nejlepší – [[Supraphon]]
* [[2003]] *Most vzpomínání – Marie Rottrová 1* – Areca Multimedia
* [[2003]] *Řeka lásky – Marie Rottrová 2* – Areca Multimedia
* [[2003]] *To mám tak ráda – Marie Rottrová 3* – Areca Multimedia
* [[2004]] *Jen ty a já* – [[Supraphon]]
* [[2003]] *Všechno nejlepší 2'' – Supraphon

### DVD albumy
* 2008 Tisíc tváří lásky – Supraphon 

## Referencie

## Iné projekty

## Externé odkazy
* Oficiálna stránka - www.marierottrova.cz
* Csfd.cz  
* Český hudební slovník osob a institucí 

Kategória:České popové speváčky
Kategória:Českí popoví klaviristi
Kategória:Českí speváci-skladatelia
Kategória:Českí skladatelia modernej hudby
Kategória:Českí textári piesní
Kategória:Českí moderátori
Kategória:Osobnosti z Ostravy
Kategória:Nositelia Medaily Za zásluhy (Česko)
Milan Ivana

**Milan Ivana** (* 26. november 1983, Kálnica) je slovenský futbalista, ktorý hráva na pozícii útočníka, no môže hrať aj ako stredopoliar. 

## Úspechy
**Klubové**
* 2x víťaz 1.českej ligy - (2007/08, 2008/09)
**Individuálne**
* Cena Petra Dubovského: 2004
* Najlepší strelec Gambrinus ligy: 2005/06

## Iné projekty

## Externé odkazy
* Oficiálna stránka 
* Milan Ivana na stránke national-football-teams.com 

Kategória:Narodenia v 1983
Kategória:Slovenskí futbalisti
Kategória:Hráči FK AS Trenčín
Kategória:Hráči 1. FC Slovácko
Kategória:Hráči SK Slavia Praha
Kategória:Hráči ŠK Slovan Bratislava
Slovenská biblická spoločnosť

**Slovenská biblická spoločnosť** (SBS) je vydavateľstvo zamerané na rozširovanie Biblie.

## História
Slovenská biblická spoločnosť je národnou biblickou spoločnosťou. Svoju činnosť začala v roku 1990. Patrí do celosvetovej rodiny Spojených biblických spoločností - UBS - United Bible Societies, ktorá v súčasnosti združuje 145 spoločností vo viac ako 200 krajinách sveta.

## Predmet činnosti
Predmetom činnosti Slovenskej biblickej spoločnosti je hlavne:
* šírenie Božieho Slova (Biblie) v slovenčine a iných jazykoch,
* organizovanie a podpora prekladov Biblie do slovenčiny a do iných jazykov,
* vydávanie Biblie v slovenskom, a iných jazykoch,
* vydávanie a šírenie pomôcok pre štúdium Biblie,
* podpora medzikonfesijnej spolupráce pri prekladaní Biblie (tzv. ekumenické preklady),
* realizácia projektov s cieľom distribuovať Božie Slovo v rámci špecifických skupín obyvateľstva, napr. nevidiaci, slabozrakí, školopovinné deti, mládež, rómska menšina a iné,
* zabezpečovanie textu Písma v materinskom jazyku národnostných menšín a cudzincov žijúcich na Slovensku.

## Členovia
* Apoštolská cirkev na Slovensku 
* Bratská jednota baptistov 
* Cirkev adventistov siedmeho dňa 
* Cirkev bratská  
* Evanjelická cirkev augsburského vyznania 
* Evanjelická cirkev metodistická 
* Gréckokatolícka cirkev 
* Pravoslávna cirkev 
* Reformovaná kresťanská cirkev 
* Rímskokatolícka cirkev
* Starokatolícka cirkev na Slovensku

## Referencie

## Externé odkazy
* Slovenská biblická spoločnosť
* Biblia online 
* United Bible Societies

Kategória:Vydavateľstvá na Slovensku
Kategória:Kresťanské médiá
Kategória:Kresťanské vydavateľstvá
Vysielač Konstantynów

náhľad|Vysielač Konstantynów
náhľad|Vysielač Konstantynów po zrútení
**Vysielač Konstantynów** (Oficiálny názov: *Radiofoniczny Ośrodek Nadawczy w Konstantynowie*, *Radiowe Centrum Nadawcze w Konstantynowie* alebo *Warszawska Radiostacja Centralna (WRC) w Gąbinie*) bol telekomunikačný vysielač, ktorý až do svojho zrútenia dňa 8. augusta 1991, bol najvyššou stavbou na svete. Jeho výška bola 646,38 m až do roku 2008 to bola najvyššia stavba akú človek postavil (v súčasnosti Burdž Dubaj).

Vysielač vysielal s výkonom 2000 kW dlhovlnné vysielanie prvého programu poľského rozhlasu (PR1). Do 1. februára 1988 vysielal s frekvenciou 227 kHz, potom s 225 kHz. Vysielanie bolo zachytené v celej Európe, na blízkom východe, v Kazachstane a v Severnej Amerike.

Nachádzal sa v dedinke Konstantynów, pri meste Gąbin. S výstavbou sa začalo 5. júla 1969 a dokončený bol 18. mája 1974. Do prevádzky bol uvedený 30. júla 1974. Konštrukcia mala profil tvaru rovnostranného trojuholníka s dĺžkou strany 4,6 m. Celá nosná priehradová konštrukcia bola kotvená oceľovými lanami. Vertikálne nosné tyče mali priemer 245 mm s hrúbkou od 8 do 34 podľa výšky uloženia. Celá konštrukcia bola zložená z 86 častí vysokých 7,5 m. Cesta výťahom na vrchol trvala 30 minút.

8. augusta 1991 o 16:00 sa pri výmene kotevného lana na najvyššej úrovni stala chyba, ktorá zapríčinila jeho pád. Vysielač sa najprv ohol a potom sa približne v polovici svojej výšky zlomil.

## Iné projekty

Kategória:Veže v Poľsku
Kategória:Vysielače v Poľsku
Kategória:Bývalé stavby
Kategória:Architektúra z 1974
Kategória:Stavby v Mazovskom vojvodstve
Wacław Sierpiński

**Wacław Sierpiński** (* 14. marec 1882, Varšava, Poľsko – † 21. október 1969, Varšava, Poľsko) bol poľský matematik. 

Je známy vďaka významným prácam v teórii množín (výskum v oblasti axiómy výberu a hypotézy kontinua), teórii čísel, teórii funkcií a topológii. Publikoval viac ako 700 článkov a 50 kníh.

Tri známe fraktály sú pomenované po Sierpińskom: Sierpinského trojuholník, Sierpinského koberec a Sierpinského krivka. Sú po ňom pomenované tiež Sierpinského čísla a súvisiaci Sierpinského problém, ako aj Sierpińského priestor – najmenší topologický priestor, ktorý nie je ani triviálny, ani diskrétny.


Obrázok:Sierpinski.svg|Sierpinského trojuholník
Obrázok:Sierpinski carpet 6.png|Sierpinského koberec
Obrázok:Sierpiński_curve_order_4.svg|Sierpinského krivka


Kategória:Poľskí matematici
Kategória:Poľskí autori náučnej literatúry
Kategória:Poľskí publicisti
Kategória:Absolventi Varšavskej univerzity
Kategória:Osobnosti z Varšavy
How Great Thou Art (Elvis Presley)

***How Great Thou Art*** je album Elvisa Presleyho.

## Zoznam skladieb
# „How Great Thou Art“
# „In The Garden“
# „Somebody Bigger Than You and I“
# „Farther Along“
# „Stand By Me“
# „Without Him“
# „So High“
# „Where Could I Go But To The Lord“
# „By and By“
# „If The Lord Wasn't Walking By My Side“
# „Run On“
# „Where No One Stands Alone“
# „Crying In The Chapel“

Kategória:Albumy Elvisa Presleyho
Fí Velorum

**Fí Velorum** (φ Vel / φ Velorum) je hviezda v súhvezdí Plachty. Jej tradičný názov je Tseen Ke, z čínskeho 天紀 (v mandarínskej čínštine tiānjì) "hviezdna mapa".

Je to modrobiely nadobor typu B so zdanlivou hviezdnou veľkosťou +3,52. Od Slnka je vzdialená približne 1930 svetelných rokov. Pol oblúkovej minúty od neho nájdeme sprievodcu, no iba zdanlivého.

## Zdroj
* 

## Externé odkazy

* SIMBAD – Phi Velorum (anglicky)

Kategória:Súhvezdie Plachty
Kategória:Bayerove objekty
Kategória:Modrobiele nadobry
Kategória:Optické dvojhviezdy
R Doradus

**R Doradus** (HD 29712) je červený obor v súhvezdí Mečiar. Je to premenná hviezda typu Mira. Hoci je v súhvezdí Mečiar, vyzerá byť súčasťou súhvezdia Sieť. Od Slnka je vzdialená 200 ± 25 svetelných rokov. Uhlový priemer je 0,057 ± 0,005 arcsec a vzhľadom na jej vzdialenosť sa predpokladá, že je to hviezda s druhým najväčším uhlovým rozmerom pri pohľade do Zeme (hneď po Slnku). Keby bola umiestnená do stredu slnečnej sústavy, celá dráha Marsu by sa nachádzala vnútri hviezdy.

Zdanlivá hviezdna veľkosť sa mení od 4,8 do 6,6; čím je viditeľná voľným okom, ale v infračervenej oblasti patrí medzi najjasnejšie na oblohe a jej celková svietivosť je 6500 ± 1400 násobok svietivosti Slnka.

Kategória:Súhvezdie Mečiar
Kategória:Červené obry
Kategória:Premenné hviezdy typu Mira
Kategória:Infračervené zdroje
Star Trek

**Star Trek** môže byť:
*ochranná známka a spoločné pomenovanie príslušnej skupiny seriálov, filmov a podobne, pozri Star Trek (filmy a seriály)
*seriál zo 60. rokov, pozri Star Trek (seriál)
*kreslený seriál zo 70. rokov, pozri Star Trek (animovaný seriál)
*film z roku 2009, pozri Star Trek (film)
Nové Francúzsko

thumb |right |Nové Francúzsko 1534-1763
**Nové Francúzsko** () je označenie pre územie kolonizované Francúzskom v Severnej Amerike v rokoch 1534 - 1761. 

Kolonizáciu začal Jacques Cartier svojimi výskumami Zálivu svätého Vavrinca. V čase svojho najväčšieho rozmachu (1712, pred Utrechtským mierom), sa členilo na päť kolónii (Kanada, Akádia, Hudson Bay, Newfoundland a Louisiana) a siahalo od Zálivu svätého Vavrinca a Hudsonovho zálivu až po Mexický záliv. V roku 1763 Francúzsko odstúpilo takmer všetky  územia Nového Francúzska (s výnimkou ostrovov Saint-Pierre a Miquelon) Veľkej Británii.

## Zdroj


Kategória:Zaniknuté štáty Severnej Ameriky
Kategória:Dejiny Severnej Ameriky
Kategória:Dejiny Kanady
Kategória:Dejiny Francúzska
Kategória:Francúzske kolónie
Transformers

**Transformers** môže byť:

* filmová séria, pozri Transformers (filmová séria)
** americký film z roku 2007, pozri Transformers (film)
** druhé pokračovanie predchádzajúceho filmu, pozri Transformers: Pomsta porazených
** tretie pokračovanie, pozri Transformers 3
** štvrté pokračovanie, pozri Transformers 4
** piate pokračovanie, pozri Transformers: Posledný rytier
*seriál
** japonský animovaný televízny seriál, pozri Transformers (seriál)
Rákociho dub

**Rákociho dub** (staršie *Rákócziho dub*) je chránený strom na periférii Strážovských vrchov, pri dedine Podlužany, Slovensko.

Presný vek tohoto unikátneho stromu nie je známy, ale povráva sa že vodca povstania proti Habsburgovcom, František II. Rákoci, si pod ním postavil stan keď tadiaľ prechádzal svojími vojskami. Nachádza sa na zelenej turistickej značke a je pod ním umiestnený piknikový stôl. Na okolitých poliach sa často objavujú srny.

## Referencie

## Externé odkazy
* Rákociho dub v databáze Štátnej ochrany prírody
* www.podluzany.sk

Kategória:Strážovské vrchy
Kategória:Chránené stromy na Slovensku
Kategória:Podlužany (okres Bánovce nad Bebravou)
Kategória:Chránené stromy v Trenčianskom kraji
Kategória:Chránené duby na Slovensku
Zoznam röntgenových pulzarov

Toto je čiastočný zoznam röntgenových pulzarov.

## Pozri aj

* Zoznam pulzarov

Kategória:Zoznamy hviezd
Vela X-1

**Vela X-1** je pulzujúci vysoko masívny dvojhviezdny zdroj röntgenového žiarenia, asociovaný s Uhuru zdrojom 4U 0900-40 a s nadobrom HD 77581. Röntgenové žiarenie je vyvolané odoberaním a akréciou hmoty z hviezdneho vetra zo spoločníka, hviezdneho nadobra.

Orbitálna perióda sústavy je 8,964 dní, s neutrónovou hviezdou, ktorá je v zatmení približne dva dni počas každého obehu HD 77581. Rotačná perióda neutrónovej hviezdy je okolo 283 sekúnd a umožňuje vznik silných röntgenových pulzácií. Hmotnosť pulzaru sa odhaduje na minimálne (1,88+/−0,13) hmotnosti Slnka.

Kategória:Pulzary
Kategória:Súhvezdie Plachty
Kategória:Röntgenové dvojhviezdy
Kategória:Ultrafialové zdroje
Trpasličia špirálová galaxia

**Trpasličia špirálová galaxia** je trpasličia verzia špirálovitej galaxie. Charakteristickým črtom trpasličích galaxií je malá svietivosť, malý priemer (menej ako 5 parsekov), malý povrchový jas a malé vodíkové masy. Tieto galaxie môžu byť zaradené do podkategórie galaxií so slabým povrchovým jasom.
Trpasličie špirálové galaxie, hlavne trpaslíčie typy Sa-Sc špirálových galaxií, sú dosť vzácne. Na rozdiel, trpasličie eliptické galaxie, trpasličie nepravidelné galaxie a trpasličie verzie Sm typov galaxií (sú prechodovým štádiom medzi špirálovou a nepravidelnou galaxiou) sú veľmi časté.

## Poloha
Väčšina objavených  trpasličích špirálových galaxií sa nachádza mimo Skupín galaxií. Silné gravitačné interakcie medzi galaxiami sú dôvodom zániku galaktického disku väčšiny trpasličích špirálových galaxií. Veľa trpasličích špirálových galaxií bolo objavených vo vnútri Kopy galaxií Panna a Kopy galaxií Coma.

## Pozri aj
* Galaxia
* Trpasličia galaxia

## Zdroj

Kategória:Trpasličie galaxie
Vysoký vrch (851 m n. m.)

**Vysoký vrch** () je lesnatý vrch v pohorí Čierna hora, geomorfologickom celku Slovenského rudohoria. Leží nad obcou Sokoľ, približne  severovýchodne od Košíc.

## Poloha
Nachádza sa v centrálnej časti pohoria, v strede geomorfologického podcelku Pokryvy. Leží na území Košického kraja a okresu Košice-okolie, v katastri obce Sokoľ, okrajovo tiež Veľká Lodina a Čermeľ (Košice – Sever). Najbližšími sídlami sú západne situovaná Košická Belá, severne ležiaca Malá a Veľká Lodina, východným smerom obce Kysak, Trebejov a Sokoľ a južným košická mestská časť Kavečany. 

## Opis
Vysoký vrch je súčasťou masívu, na východe a severe vymedzenom údolím Hornádu a na západe údolím riečky Belá. Severným smerom sa nachádza Bokšov (), Holica (), Prielohy () a Stádlo (), východným Domanov vrch (), južným Biela skala () a Vreteník () a západným Železný vrch (), Skalka () a Pokryvy (). Oblasť patrí do povodia Hornádu, kde vodu z juhozápadných svahov odvádza potok Črmeľ, z južných jeho prítok Biely potok, z východných potok Uhrinče a zo severných Ružínok. Na časti vrcholu a juhovýchodných svahoch sa nachádza rovnomenná prírodná rezervácia, preto na vrchol nevedie značený turistický chodník. Na východnom úbočí sa nachádzajú ruiny hradu Sokoľ.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy pohoria, no tiež Branisko, Bachureň, Čergov, Slanské vrchy, Volovské vrchy a nezriedka i vrcholy Vysokých Tatier.

## Prístup
V Sedle pod Vysokým vrchom na západnom úbočí, len asi 200 m od vrcholu, je významná križovatka turistických trás, dostupná:
* po  červenej značke:
** od severovýchodu z Kysaku cez Prielohy
** od juhu z Kavečian cez rázc. Kráľova studňa
* po  zelenej značke:
** od západu z lokality Ružín, most cez rázc. Gaľová
** od juhu z rázc. Pod Jahodnou
* po  modrej značke:
** od juhu z Košíc (Čermeľ) cez Čermeľskú dolinu
** od severu z Veľkej Lodiny cez rázc. Prielohy

## Referencie

## Pozri aj
* Zoznam vrcholov v Čiernej hore
* Čierna hora (pohorie na Slovensku)
* Pokryvy
* Vysoký vrch (prírodná rezervácia)

## Externé odkazy
* Poloha na turistickej mape

Kategória:Vrchy v Čiernej hore (pohorí na Slovensku)
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Sokoľ
Vysoký vrch

**Vysoký vrch** môže byť:

Na Slovensku:
* vrch v Bukovských vrchoch, pozri Vysoký vrch () 
* vrch v Čiernej hore, pozri Vysoký vrch ()
** chránené územie v pohorí Čierna hora, pozri Vysoký vrch (prírodná rezervácia) 
* vrch v Hnileckých vrchoch v časti Galmus, pozri Vysoký vrch () 
* vrch v Juhoslovenskej kotline, pozri Vysoký vrch () 
* vrch v Laboreckej vrchovine, pozri Vysoký vrch () 
* vrch v Malej Fatre, pozri Vysoký vrch () 
* vrch v Ondavskej vrchovine (), pozri Vysoký vrch (vrch v Ondavskej vrchovine) 
* vrch v Pieninách, pozri Vysoký vrch (vrch v Pieninách)
* vrch v Slovenskom krase (), pozri Vysoký vrch (vrch v Slovenskom krase)
* vrch v Súľovských vrchoch, pozri Vysoký vrch (vrch v Súľovských vrchoch) 
* vrch vo Veporských vrchoch (), pozri Vysoký vrch (vrch vo Veporských vrchoch)
* vrch v Zemplínskych vrchoch (), pozri Vysoký vrch (Zemplínske vrchy) 
* vrch v Žiari, pozri Vysoký vrch (vrch v Žiari)

V Čechách:
* vrch s rozhľadňou v Křivoklátskej vrchovine, tiež Velký vrch (), pozri Vysoký vrch (Malé Kyšice)
* vrch v CHKO Kokořínsko neďaleko Dubej (), pozri Vysoký vrch (Kokořínsko)

## Pozri aj
*Vysoká hora
*Vysoký grúň
Francúzske Kongo

**Francúzske Kongo** () bola v rokoch 1880 (založenie mesta Brazzaville) až 1910 francúzska kolónia na pobreží Afriky na území dnešného Gabonu, Konga a Stredoafrickej republiky. Územie kolónie bolo v roku 1906 dočasne rozdelené medzi Gabon a Stredné Kongo, v roku 1910 bolo opäť zjednotené do Francúzskej rovníkovej Afriky.

## Externé odkazy
* Libri - Francúzske Kongo 

## Zdroj

Kategória:Francúzske kolónie
Kategória:Dejiny Konga (Brazzaville)
Kategória:Dejiny Gabonu
Kategória:Dejiny Stredoafrickej republiky
Kategória:Zaniknuté štáty Afriky
Washington Monument

náhľad|Washington Monument

**Washington Monument** je obelisk vo Washingtone D.C.. Bol postavený na pamiatku prvého prezidenta USA Georgea Washingtona. Osovo stojí pred „zrkadlovým bazénom“ a Lincolnovým pamätníkom. Je vysoký 169 m. 

Je postavený z mramoru, žuly a pieskovca a je ukončený 2,85 kg hliníkovým vrcholom. Táto kamenná stavba je najvyššou stavbou na svete bez oceľovej výstuže, najvyššou kamennou stavbou a najvyššou stavbou v meste Washington D.C. 

Základný kameň bol položený 4. júla 1848, pamätník bol dokončený 6. decembra 1884 a slávnostne odhalený 21. februára 1885. Po dokončení bol najvyššou stavbou na svete a výškou tak prekonal Kolínsky dóm. Obelisk mal štatút najvyššej stavby do roku 1889, keď bola jeho výška prekonaná Eiffelovou vežou.

## Iné projekty

Kategória:Obelisky
Kategória:Pamätníky v USA
Kategória:Washington D.C.
Kategória:Architektúra z 1885
Cacophony

**Cacophony** bola americká hudobná skupina hrajúca neoklasický speed/heavy metal, založená roku 1986 v San Franciscu. Po odchode Martyho Friedmana do thrash metalovej skupiny Megadeth a Jasona Beckera k Davidovi Lee Rothovi, spevákovi známemu z účinkovania v skupine Van Halen sa Cacophony v roku 1989 rozpadla.

## Členovia
* Peter Marrino – spev
* Jimmy O'Shea – basová gitara
* Marty Friedman – elektrická gitara
* Jason Becker – elektrická gitara
* Kenny Stavropoulos – bicie
* Deen Castronovo – bicie (Ozzy Osbourne, Marty Friedman, James Murphy, G/Z/R, Tony MacAlpine)	
* Atma Anur – bicie (Tony MacAlpine)

## Diskografia
* (1987) *[[Speed Metal Symphony]]*	
* (1988) *[[Go Off!]]*

## Zdroj

Kategória:Speedmetalové hudobné skupiny
Kategória:Heavymetalové hudobné skupiny USA
Mobilizácia (vojenstvo)

**Mobilizácia** (z lat. *rozhýbanie*) je príprava armády, obyvateľstva alebo celého štátu (najmä ekonomiky) na vojnový konflikt príp. inú mimoriadnu udalosť, teda ich uvedenie do vojenskej pohotovosti. Najčastejšie zahŕňa najmä hromadné povolávanie veľkej časti (čiastočná mobilizácia) alebo všetkých vojakov (všeobecná mobilizácia) v zálohe do armády.

Mobilizuje sa armáda, logistika a ekonomika na zaistenie potrieb a zdrojov pre vedenie ozbrojeného boja.

## Pozri aj
* Všeobecná mobilizácia v roku 1938

## Iné projekty

Kategória:Vojenská terminológia